CELEX: 32020R1160
Language: sk
Date: 2020-08-05 00:00:00
Title: Vykonávacie nariadenie Komisie (EÚ) 2020/1160 z 5. augusta 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok síran amónno-hlinitý, kremičitan hlinitý, krvná múčka, uhličitan vápenatý, oxid uhličitý, výťažok z čajovníka, zvyšky z destilácie tuku, C7-C20 mastné kyseliny, výťažok z cesnaku, kyselina giberelínová, giberelíny, hydrolyzované proteíny, síran železnatý, kremelina (diatomová zemina), rastlinné oleje/repkový olej, hydrogenuhličitan draselný, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny, tebukonazol a močovina (Text s významom pre EHP)

6.8.2020   
               
               
                  SK
               
               
                  Úradný vestník Európskej únie
               
               
                  L 257/29
               
            
         VYKONÁVACIE NARIADENIE KOMISIE (EÚ) 2020/1160
         z 5. augusta 2020,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok síran amónno-hlinitý, kremičitan hlinitý, krvná múčka, uhličitan vápenatý, oxid uhličitý, výťažok z čajovníka, zvyšky z destilácie tuku, C7-C20 mastné kyseliny, výťažok z cesnaku, kyselina giberelínová, giberelíny, hydrolyzované proteíny, síran železnatý, kremelina (diatomová zemina), rastlinné oleje/repkový olej, hydrogenuhličitan draselný, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny, tebukonazol a močovina
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:
         
                     (1)
                  
                  
                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.
                  
               
                     (2)
                  
                  
                     Vykonávacím nariadením (EÚ) 2017/195 (3) boli predĺžené obdobia platnosti schválenia účinných látok síran amónno-hlinitý, kremičitan hlinitý, krvná múčka, uhličitan vápenatý, oxid uhličitý, výťažok z čajovníka, zvyšky z destilácie tuku, C7-C20 mastné kyseliny, výťažok z cesnaku, kyselina giberelínová, giberelíny, hydrolyzované proteíny, síran železnatý, kremelina (diatomová zemina), rastlinné oleje/repkový olej, hydrogenuhličitan draselný, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny a močovina do 31. augusta 2020 a vykonávacím nariadením Komisie (EÚ) 2019/707 (4) bolo predĺžené obdobie platnosti schválenia účinnej látky tebukonazol do 31. augusta 2020.
                  
               
                     (3)
                  
                  
                     V súlade s vykonávacím nariadením Komisie (EÚ) č. 844/2012 boli predložené žiadosti o obnovenie platnosti schválenia uvedených látok (5).
                  
               
                     (4)
                  
                  
                     Vzhľadom na skutočnosť, že hodnotenie všetkých uvedených látok sa oneskorilo z dôvodov, na ktoré žiadatelia nemajú vplyv, platnosť schválení uvedených účinných látok pravdepodobne uplynie pred prijatím rozhodnutia o ich obnovení. Preto je potrebné predĺžiť obdobia platnosti ich schválenia.
                  
               
                     (5)
                  
                  
                     Pokiaľ ide o prípady, keď sa má prijať nariadenie o neobnovení schválenia účinnej látky uvedenej v prílohe k tomuto nariadeniu, pretože nie sú splnené kritériá schválenia, mal by sa stanoviť dátum uplynutia platnosti schválenia na rovnaký dátum ako dátum pred prijatím tohto nariadenia alebo na dátum nadobudnutia účinnosti nariadenia, ktorým sa neobnovuje schválenie účinnej látky, podľa toho, ktorý z týchto dvoch dátumov nastane neskôr. Ak sa prijme nariadenie o obnovení platnosti schválenia účinnej látky uvedenej v prílohe k tomuto nariadeniu, je vhodné podľa daných okolností stanoviť čo najskorší dátum uplatňovania.
                  
               
                     (6)
                  
                  
                     Keďže obdobie platnosti schválení predmetných účinných látok uplynie 31. augusta 2020, toto nariadenie by malo nadobudnúť účinnosť čo najskôr.
                  
               
                     (7)
                  
                  
                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5.augusta 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (3)  Vykonávacie nariadenie Komisie (EÚ) 2017/195 z 3. februára 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia niekoľkých účinných látok uvedených v časti B prílohy k vykonávaciemu nariadeniu (EÚ) č. 686/2012 (program obnovy AIR IV) (Ú. v. EÚ L 31, 4.2.2017, s. 21).
         
            (4)  Vykonávacie nariadenie Komisie (EÚ) 2019/707 zo 7. mája 2019, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok alfa-cypermetrín, beflubutamid, benalaxyl, bentiavalicarb, bifenazát, boskalid, bromoxynil, kaptán, cyazofamid, desmedifám, dimetoát, dimetomorf, diurón, etefón, etoxazol, famoxadón, fenamifos, flumioxazín, fluoxastrobín, folpet, foramsulfurón, formetanát, metalaxyl-M, metiokarb, metribuzín, milbemektín, Paecilomyces lilacinus kmeň 251, fenmedifam, fosmet, pirimifos-metyl, propamokarb, protiokonazol, S-metolachlór a tebukonazol (Ú. v. EÚ L 120, 8.5.2019, s. 16).
         
            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
      
      
         
            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:
            
                        1.
                     
                     
                        v šiestom stĺpci „Schválenie platí do“ riadku 219, síran amónno-hlinitý, sa uvedený dátum nahrádza dátumom „31. augusta 2021“;
                     
                  
                        2.
                     
                     
                        v šiestom stĺpci „Schválenie platí do“ riadku 220, kremičitan hlinitý, sa uvedený dátum nahrádza dátumom „31. augusta 2021“;
                     
                  
                        3.
                     
                     
                        v šiestom stĺpci „Schválenie platí do“ riadku 222, krvná múčka, sa uvedený dátum nahrádza dátumom „31. augusta 2021“;
                     
                  
                        4.
                     
                     
                        v šiestom stĺpci „Schválenie platí do“ riadku 224, uhličitan vápenatý, sa uvedený dátum nahrádza dátumom „31. augusta 2021“;
                     
                  
                        5.
                     
                     
                        v šiestom stĺpci „Schválenie platí do“ riadku 225, oxid uhličitý, sa uvedený dátum nahrádza dátumom „31. augusta 2021“;
                     
                  
                        6.
                     
                     
                        v šiestom stĺpci „Schválenie platí do“ riadku 228, výťažok z čajovníka, sa uvedený dátum nahrádza dátumom „31. augusta 2021“;
                     
                  
                        7.
                     
                     
                        v šiestom stĺpci „Schválenie platí do“ riadku 229, zvyšky z destilácie tuku, sa uvedený dátum nahrádza dátumom „31. augusta 2021“;
                     
                  
                        8.
                     
                     
                        v šiestom stĺpci „Schválenie platí do“ riadku 230, C7-C20 mastné kyseliny, sa uvedený dátum nahrádza dátumom „31. augusta 2021“;
                     
                  
                        9.
                     
                     
                        v šiestom stĺpci „Schválenie platí do“ riadku 231, výťažok z cesnaku, sa uvedený dátum nahrádza dátumom „31. augusta 2021“;
                     
                  
                        10.
                     
                     
                        v šiestom stĺpci „Schválenie platí do“ riadku 232, kyselina giberelínová, sa uvedený dátum nahrádza dátumom „31. augusta 2021“;
                     
                  
                        11.
                     
                     
                        v šiestom stĺpci „Schválenie platí do“ riadku 233, giberelíny, sa uvedený dátum nahrádza dátumom „31. augusta 2021“;
                     
                  
                        12.
                     
                     
                        v šiestom stĺpci „Schválenie platí do“ riadku 234, hydrolyzované proteíny, sa uvedený dátum nahrádza dátumom „31. augusta 2021“;
                     
                  
                        13.
                     
                     
                        v šiestom stĺpci „Schválenie platí do“ riadku 235, síran železnatý, sa uvedený dátum nahrádza dátumom „31. augusta 2021“;
                     
                  
                        14.
                     
                     
                        v šiestom stĺpci „Schválenie platí do“ riadku 236, kremelina (diatomová zemina), sa uvedený dátum nahrádza dátumom „31. augusta 2021“;
                     
                  
                        15.
                     
                     
                        v šiestom stĺpci „Schválenie platí do“ riadku 242, rastlinné oleje/repkový olej, sa uvedený dátum nahrádza dátumom „31. augusta 2021“;
                     
                  
                        16.
                     
                     
                        v šiestom stĺpci „Schválenie platí do“ riadku 244, hydrogenuhličitan draselný, sa uvedený dátum nahrádza dátumom „31. augusta 2021“;
                     
                  
                        17.
                     
                     
                        v šiestom stĺpci „Schválenie platí do“ riadku 247, kremenný piesok, sa uvedený dátum nahrádza dátumom „31. augusta 2021“;
                     
                  
                        18.
                     
                     
                        v šiestom stĺpci „Schválenie platí do“ riadku 248, rybí olej, sa uvedený dátum nahrádza dátumom „31. augusta 2021“;
                     
                  
                        19.
                     
                     
                        v šiestom stĺpci „Schválenie platí do“ riadku 249, repelenty (podľa pachu) živočíšneho alebo rastlinného pôvodu/ovčí tuk, sa uvedený dátum nahrádza dátumom „31. augusta 2021“;
                     
                  
                        20.
                     
                     
                        v šiestom stĺpci „Schválenie platí do“ riadku 255, lineárne motýlie feromóny, sa uvedený dátum nahrádza dátumom „31. augusta 2021“;
                     
                  
                        21.
                     
                     
                        v šiestom stĺpci „Schválenie platí do“ riadku 268, tebukonazol, sa dátum nahrádza dátumom „31. augusta 2021“.
                     
                  
                        22.
                     
                     
                        v šiestom stĺpci „Schválenie platí do“ riadku 257, močovina, sa uvedený dátum nahrádza dátumom „31. augusta 2021“.